**HASZNÁLATI ÚTMUTATÓ**

**Kérlek olvasd át figyelmesen!**

**A Bérlő által elfogadottnak tekintjük!**

Az ugráló várak kültéren kizárólag megfelelő időjárási körülmények között üzemeltethetőek:15 C° felett, eső és szélmentes időben.

Az ugráló várat az eső eleredése előtt össze kell szedni és száraz fedett helyen tárolni. Az ugráló vár vizesedése az ugráló vár puhulását eredményezi annak végleges használhatatlanságához vezet.

Különösen fontos a játék méretének figyelembe vétele. Tilos veszélyes területre telepíteni a játékokat. Pl.: magasfeszültségű vezeték, veszélyes faágak stb.

A megrendelést megelőző napon és a megrendelés napján ne öntözzetek ott ahova a játék telepítve lesz.

Nyílt láng használata az ugráló vár közelében tilos! Pl.: tűzrakó hely, cigaretta, fáklya, gyertya stb.

A háziállatokat tartsátok távol! Pl.: kutya, macska stb.

Figyeljetek oda az ugráló vár megfelelő rögzítésére. A nem megfelelő rögzítésből adódó balesetek, károk a bérlőt terhelik.

Rajtunk kívül álló okok miatt bekövetkezett károkért  felelősséget nem vállalunk. Pl.: mennyezeti lámpa,áramszünet, felelőtlen szülő, agresszív gyerek, ugráló várba bevitt veszélyes tárgy stb.

Az ugráló várak üzemeltetése befúvó motorral történik. Az áramforrás biztosítása a bérlő kötelessége a telepítés helyének 20 m-es körzetében. A befúvó motor teljes üzemidő alatt fújja az ugráló várat. Az ugráló várak csak teljesen felfújt állapotban használhatóak. A befúvómotort csak felnőtt kezelheti. Csak akkor kapcsolható ki ha már nincs senki az ugráló várban.

Az ugráló várat csak felnőtt felügyelete mellett lehet használni, soha ne hagyjátok felügyelet nélkül játszani a gyerekeket.

Beltéri telepítésnél ne ütközzön akadályba (pl.: mennyezeti lámpa) és ne dörzsölődjön semmihez (pl.: szekrény széle, csempe sarka stb.).

Korban és magasságban hasonló gyermekek használják az ugrálót és az előírtnál több gyerek egyszerre ne használja. Amennyiben a rendezvényen több mint 10 gyerek vesz részt érdemes több ugráló várat bérelni.

Nem szabad ugrálni az ugráló vár oldalára, szélénél, bejáratánál. Tilos a védőhálóra kapaszkodni.

A csúszdán felfelé mászni tilos és balesetveszélyes.

Használat előtt a gyerekek vegyék le az alábbiakat: szemüveg, nyaklánc-ékszer, óra, öv, cipő, szegecses nadrág.

Szúró, vágó, éles, kemény tárgyat bevinni az ugráló várba tilos.

Ételt-italt bevinni tilos.

Az ugráló vár elszállítása a bérlés napján délelőtt történik előre egyeztetett időpontban, visszaszállítása a bérlés napján este vagy a bérlés napját követő napon reggel 08:00-ig történik előre egyeztetett időpontban.

Kérünk mindenkit hogy az időpontokat tartsátok be!

A bérleti díjat a bérlő köteles megfizetni az ugráló vár elszállításánál egy összegben a bérbeadónak.

**Köszönjük, hogy a használati utasítást elolvastad és elfogadtad!**

**Jó szórakozást kívánunk!**